སློབ་གསོ་ནི་འཛམ་གླིང་ཞི་བདེ་དང་རྒྱལ་ཁབ་འཕེལ་རྒྱས།མི་རིགས་མཐུན་སྒྲིལ་གྱི་གཞི་རྩ་ཡིན་པས་སློབ་གསོ་བཅོས་བསྒྱུར་བྱེད་རྒྱུ་ནི་མིའི་རིགས་ཀྱིས་ངེས་པར་དུ་སྒྲུབ་དགོས་པའི་ཁ་ཚ་དགོས་གཏུགས་ཀྱི་བྱ་གཞག་གལ་ཆེན་ཞིག་ཡིན་པ་མ་ཟད།སྤྱི་ཚོགས་གསར་བ་འཛུགས་སྐྲུན་དང་དུས་རབས་གསར་བའི་འགན་འཁྲི་ལེགས་འགྲུབ་བྱེད་པའི་ཐབས་ལམ་ཁྱད་པར་ཅན་ཞིག་ཡིན་པ་གཞིར་བྱས་ཏེ།སློབ་གསོ་འཕེལ་རྒྱས་སུ་གཏོང་དགོས་ན་དགེ་རྒན་གྱིས་སློབ་ཁྲིད་བྱེད་པའི་ཐད་ནས་མགོ་བརྩམ་དགོས་པ་ཡིན་ལ་དགེ་རྒན་གྱི་སློབ་ཁྲིད་བྱེད་ཐབས་དེ་ཡང་སློབ་མའི་བསམ་གཞིགས་དང་དུས་རབས་ཀྱི་ཁྱད་ཆོས་གཞིར་བཟུང་ནས་བཅོས་བསྒྱུར་བྱ་དགོས་ལ་ཁྱད་པར་དུ་སློབ་མའི་དགའ་ཕྱོགས་དང་མཐུན་ཞིང་སྤྲོ་སྣང་རང་བཞིན་གྱི་རྣམ་པ་འབུར་དུ་ཐོན་པའི་སློབ་ཁྲིད་བྱེད་ཐབས་གསར་བ་ལག་བསྟར་བྱ་དགོས་པ་ནི་སློབ་གསོའི་བྱ་བ་བྱེད་མཁན་དག་གི་ཟློག་མེད་ཀྱི་འོས་འགན་ཡིན་ནོ།།